CELEX: 32019D1999
Language: hr
Date: 2019-11-28 00:00:00
Title: Provedbena Odluka Komisije (EU) 2019/1999 оd 28. studenoga 2019. o izmjeni Odluke 2005/51/EZ u pogledu razdoblja tijekom kojeg se tlo kontaminirano pesticidima ili postojanim organskim onečišćujućim tvarima smije unositi u Uniju za potrebe dekontaminacije (priopćeno pod brojem dokumenta C(2019) 8555)

2.12.2019   
               
               
                  HR
               
               
                  Službeni list Europske unije
               
               
                  L 310/37
               
            
         PROVEDBENA ODLUKA KOMISIJE (EU) 2019/1999
         оd 28. studenoga 2019.
         o izmjeni Odluke 2005/51/EZ u pogledu razdoblja tijekom kojeg se tlo kontaminirano pesticidima ili postojanim organskim onečišćujućim tvarima smije unositi u Uniju za potrebe dekontaminacije
         (priopćeno pod brojem dokumenta C(2019) 8555)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 15. stavak 1. prvi podstavak prvu alineju,
         budući da:
         
                     (1)
                  
                  
                     U skladu s člankom 4. stavkom 1. Direktive 2000/29/EZ u vezi s dijelom A točkom 14. Priloga III. toj direktivi, unošenje u Uniju tla podrijetlom iz nekih trećih zemalja zabranjeno je.
                  
               
                     (2)
                  
                  
                     Odlukom Komisije 2005/51/EZ (2) države članice privremeno su bile ovlaštene predvidjeti, uz posebne uvjete, odstupanje od tih odredbi u pogledu tla kontaminiranog pesticidima ili postojanim organskim onečišćujućim tvarima ako je uvezeno za potrebe dekontaminacije i namijenjeno obradi u namjenskim spalionicama opasnog otpada.
                  
               
                     (3)
                  
                  
                     U skladu s Prilogom Odluci 2005/51/EZ države članice koje se koriste odstupanjima dostavljaju državama članicama i Komisiji jednom godišnje detaljne podatke o svakom unosu tla iz točke 3. navedenog priloga na njihovo državno područje.
                  
               
                     (4)
                  
                  
                     Neke države članice zatražile su produženje odobrenja za predviđanje tog odstupanja. Prema informacijama koje su države članice dostavile u skladu s Odlukom 2005/51/EZ, čini se da je pri korištenju tim odstupanjem usklađenost s posebnim uvjetima utvrđenima u toj odluci dovoljna za sprečavanje unosa štetnih organizama u Uniju. Stoga ne postoji fitosanitarni rizik koji proizlazi iz aktivnosti obuhvaćenih tom odlukom.
                  
               
                     (5)
                  
                  
                     Zato je primjereno produljiti odstupanje za daljnje razdoblje od pet godina, do 31. prosinca 2024.
                  
               
                     (6)
                  
                  
                     Odluku 2005/51/EZ trebalo bi stoga na odgovarajući način izmijeniti.
                  
               
                     (7)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Izmjena Odluke 2005/51/EZ
            U članku 1. drugom stavku Odluke 2005/51/EZ datum „31. prosinca 2019.” zamjenjuje se datumom „31. prosinca 2024.”.
         
         
            Članak 2.
            Adresati
            Ova je Odluka upućena državama članicama.
         
         
            Sastavljeno u Bruxellesu 28. studenoga 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 169, 10.7.2000., str. 1.
         
            (2)  Odluka Komisije 2005/51/EZ od 21. siječnja 2005. o davanju privremenog ovlaštenja državama članicama da predvide odstupanja od nekih odredaba Direktive Vijeća 2000/29/EZ u pogledu uvoza tla kontaminiranog pesticidima ili postojanim organskim onečišćujućim tvarima za potrebe dekontaminacije (SL L 21, 25.1.2005., str. 21.).